ફેસબુક ટૂંક જ સમયમાં ડેટિંગ સર્વિસ લાવવા માટે યોજના બનાવી રહી છે. સોશિયલ નેટવર્કિંગ વેબસાઈટ પર ડેટિંગનો અનુભવ પણ મળશે. મંગળવારે ફેસબુકના ચીફ એક્ઝિક્યુટિવ માર્ક ઝુકરબર્ગે એલાન કર્યું કે દુનિયાની સૌથી મોટી સોશિયલ મીડિયા દિગ્ગજ લોકોને રોમેન્ટિક રિલેશનશિપમાં લાવવાનો પ્રયત્ન કરી રહી છે. ઝુકરબર્ગે વર્ષ દરમ્યાન લેવાતી એફ 8 કોન્ફરન્સમાં સોફ્ટવેર ડેવલોપર્સને આ જાણકારી આપતા કહ્યુ હતુ કે આ ડેટિંગ સર્વિસ વડે લોકોને ઓનલાઈન એકબીજાથી જોડી શકાશે.